|  |  |  |  |
| --- | --- | --- | --- |
| |  |  |  | | --- | --- | --- | | logo e R | **REPUBLIKA E KOSOVËS**  **REPUBLIC OF KOSOVO-REPUBLIKA KOSOVA**  **KOMUNA E SUHAREKËS**  **THE MUNICIPALTY OF SUHAREKA**  **OPSTINE SUVA REKA** |  | |
|

**10/Nr.378**

**Suharekë, 15.07.2021**

**FTESË PUBLIKE PËR PROJEKTE KULTURORE PËR VITIN 2021**

Komuna e Suharekës-Drejtoria e Kulturës, Rinisë, Sportit dhe Mërgatës bazuar në Rregulloren MF - Nr – 04/2017 mbi kriteret, standardet dhe procedurat e financimit publik të OJQ-ve fton të gjitha Organizatat Jo-Qeveritare të regjistruara në Republikën e Kosovës që veprojnë brenda Komunës së Suharekës, programi i punës i të cilave është i fokusuar në fushën e kulturës që të aplikojnë për mbështetje financiare për projektet që kontribuojnë për kulturë.

**Qëllimi i ftesës publike është:**

Subvencionimi për OJQ-të kulturore për zhvillimin e aktiviteteve .

Shuma minimale dhe maksimale e mbështetjes financiare që mund të alokohet për çdo projekt është 1,000.00 € dhe maksimale 3.000,00 €

**KRITERET E PËRGJITHSHME PËR OJQ-TË**

Për t’u kualifikuar për mbështetje financiare publike, aplikuesit duhet të plotësojë kriteret e përgjithshme minimale të përcaktuara me dispozitat në vijim:

**OJQ-të:**

* të jenë të regjistruar si OJQ sipas kërkesave të legjislacionit në fuqi për lirinë e asocimit në organizata jo-qeveritare në Republikën e Kosovës.
* të jenë të pajisur me numër fiskal sipas kërkesave të legjislacionit tatimor të Republikës së Kosovës;
* të kenë kryer të gjitha detyrimet nga mbështetja financiare paraprake, nëse kanë përfituar nga burimet publike të financimit nga Komuna e Suharekës;
* të mos kenë pranuar mjete nga burime tjera të financimit për të njëjtat aktivitete; dhe
* të mos ekzistojë ndonjë konflikt interesi në mes të aplikuesit, përkatësisht përfaqësuesve/udhëheqësit të aplikuesit dhe organizatës buxhetore apo institucionit publik, siç parashihet me legjislacionin në fuqi në Republikën e Kosovës.

**KRITERET SPECIFIKE PËR OJQ**

Në mënyrë që aplikacioni të konsiderohet i kompletuar dhe të hyjë në fazën e vlerësimit nga aspekti përmbajtësor, aplikuesi duhet të plotësojnë edhe kriteret e veçanta minimale të parapara me dispozitat në vijim:

* të dorëzojnë brenda afatit të thirrjes projekt propozimin i cili ndër të tjera përmban të dhënat për qëllimin, objektivat specifike, aktivitetet, kalendarin e realizimit, rezultatet e synuara, përfituesit e drejtpërdrejtë dhe të dhënat tjera sipas formularit përkatës të përcaktuar sipas thirrjes publike;
* projekt propozimi të jetë i shoqëruar me një propozim buxhet, sipas formatit të përcaktuar sipas thirrjes publike
* i gjithë dokumentacioni duhet të përmbaj 3 kopje fizike.

**Në rast të dështimit për të përmbushur ndonjërin nga kriteret e përgjithshme dhe specifike, aplikacioni do të konsiderohet i pakompletuar dhe si i tillë nuk mund të kualifikohet për mbështetje financiare.**

**SHPENZIMET E PRANUESHME QË DO TË FINANCOHEN PËR KËTË THIRRJE PUBLIKE**

Nëpërmjet fondeve publike të kësaj thirrjeje publike mund të financohen vetëm kostot reale dhe të pranueshme për realizimin e aktiviteteve të projektit, në periudhën kohore të specifikuar me këto udhëzime. Në projekt do të vlerësohen vetëm kostot e nevojave në lidhje me aktivitetet e planifikuara, si dhe në lartësinë reale të këtyre shpenzimeve.

**Shpenzimet e drejtpërdrejta të pranueshme**

Shpenzimet sipas kostove të pranueshme direkte përfshijnë shpenzimet që janë direkt të lidhura me zbatimin e disa aktiviteteve të projektit ose të programit të propozuar, të tilla si:

* Organizimi i aktiviteteve kulturore dhe artistike dhe sportive, aktivitetet për avokim, punëtori, tryeza, debate (në mënyrë të veçantë duhet të identifikohet lloji dhe çmimi i secilit shërbim);
* Material shpenzues;
* Shërbime grafike (prepress, shërbimet për shtypjen e fletushkave, broshurave, revistave, etj, duke specifikuar llojin dhe qëllimin e shërbimit, sasinë, çmimin e njësisë, etj.);
* Shërbimet e reklamimit (televizionit dhe radio prezantime, mirëmbajtjes së ueb faqeve, njoftimet në gazeta, materiale reklamuese, etj, duke përcaktuar llojin e promovimit, kohëzgjatjen dhe koston e shërbimeve);
* Shpenzimet e pagesave për stafin e projektit/programit, të kontraktorëve të projektit nga organizatat, individët dhe/ose partnerët e jashtëm të përfshirë në projekt (kontratat e të drejtave të autorit dhe të drejtave pronësore, kontratat tjera, kontratat e punësimit), duke specifikuar emrin e personave të angazhuar, kompetencat e tyre profesionale, numrin e muajve të angazhimit dhe shumën mujore bruto të kompensimit;
* Shpenzimet e komunikimit (shpenzimet e telefonit, internetit, etj) këto shpenzime duhet të jenë të përcaktuara;
* Shpenzimet e transportit dhe udhëtimit;
* Shpenzimet e akomodimit dhe ushqimit (aty ku është e nevojshme duke e specifikuar numrin e njerëzve, destinacionit, qëllimin e udhëtimit dhe llojin e transportit, llojin e akomodimit dhe numrin e netëve);
* Kosto të tjera që lidhen drejtpërdrejt me zbatimin e aktiviteteve të projektit apo programit;

**Shpenzimet e tërthorta të pranueshme**

Përveç shpenzimeve të pranueshme direkte, në kuadër të kësaj thirrjeje do të pranohen edhe kostot indirekte (përqindje e vlerës totale të projektit/programit). Në kuadër të këtyre shpenzimeve përfshihen kostot që nuk janë të lidhura direkt me zbatimin e projektit ose programit, por janë kosto që në mënyrë të tërthortë kontribuojë në arritjen e objektivave të projektit. Edhe këto kosto duhet të specifikohen dhe të shpjegohen.

**Shpenzimet e papranueshme**

Shpenzimet e papranueshme përfshijnë p.sh:

* Investimet në kapital apo kredi për investime, fonde të garancisë;
* Kostot e blerjes së pajisjeve, mobileve, dhe punëve të vogla ndërtimore;
* Shpenzimet e interesit për borxhin;
* Gjobat, ndëshkimet financiare dhe shpenzimet e procedurave gjyqësore;
* Pagesa e bonuseve për punonjësit;
* Detyrimet bankare për hapjen dhe administrimin e llogarive, tarifat për transferet financiare dhe tarifat e tjera krejtësisht të një natyre financiare;
* Kostot që tashmë janë të financuara nga burime publike apo shpenzime në periudhën e projektit të financuar nga burime të tjera;
* Kostot që nuk mbulohen nga marrëveshja (kontrata me ofruesin e mbështetjes financiare);
* Donacionet bamirëse;
* Pagesa e qirasë së zyrave për veprimtarinë e organizatave ose individëve;
* Kredi për organizata të tjera apo individ;
* Kostot e tjera që nuk janë të lidhura direkt me përmbajtjen dhe objektivat e projektit;
* Kostot e paisjeve (Llaptop, kompjuter, printer, skaner, projektor etj).

**KRITERET E VLERËSIMIT NGA ASPEKTI PËRMBAJTJESORË:**

**Me rastin e vlerësimit të projekt-propozimeve të vlerësojë me sa vijon:**

1. A posedon OJQ-ja përvojë të mjaftueshme dhe kapacitete profesionale për të kryer aktivitetet e planifikuara të projektit (duke përfshirë personelin, pajisjet dhe aftësinë për të udhëhequr me buxhetin si dhe referenca për projekte të ngjashme)?
2. A posedojnë trajnerët e angazhuar në projekt përvojë të mjaftueshme dhe kapacitete profesionale për të kryer aktivitetet e planifikuara të projektit (a kanë aftësitë e duhura dhe aftësitë për zbatimin e projektit, si dhe njohuri në lidhje me çështjet që trajtohen në këtë ftesë publike)?
3. A ka një strukturë të qartë brenda OJQ-së që do të merret me menaxhimin e projektit (a është e përcaktuar qartë ekipi i projektit dhe detyrimet e anëtarëve të ekipit) ?
4. Sa relevant është projekt-propozimi me qëllimin e ftesës publike?
5. A janë objektivat e projektit të përcaktuara në mënyrë të qartë dhe realisht të arritshme?
6. A janë aktivitetet e projektit të qarta, të arsyeshme, të kuptueshme dhe të zbatueshme?
7. A janë përcaktuar qartë rezultatet dhe nëse aktivitetet çojnë në arritjen e rezultateve?
8. A ka arritur projekti të përcaktojë në mënyrë të qartë përdoruesit (numrin, moshën, gjininë, etj)?
9. A përcakton dhe në çfarë mase adreson problemet dhe nevojat e tyre projekti?
10. A janë kostot e projektit reale në lidhje me rezultatet specifike dhe kohëzgjatjen e pritshme të projektit?
11. A janë kostot e projektit në përputhje me aktivitetet e planifikuara të projektit?

***Afati i fundit për dorëzimin e propozimeve është deri më 22Korrik 2021***

OJQ –të mund të aplikojnë **vetëm me një (1) projekt** në kuadër të kësaj thirrje.

**Periudha e zbatimit të projektit është maksimum deri në dhjetor 2021.**

Propozimet do të dorëzohen vetëm në formularët e paraparë, të cilat së bashku me Udhëzimet për Aplikantët, janë në dispozicion në faqen e internetit të Komunës së Suharekë (<https://kk.rks-gov.net>)

***Forma duhet të plotësohet me kompjuter. Nëse forma është plotësuar me dorë nuk do të merren në konsideratë.***

***Formulari i Aplikimit duhet të jetë i nënshkruar dhe vulosur nga përfaqësuesi i organizatës.***

***Nëse forma përshkruese përmban të meta si më sipër, aplikimi do të konsiderohet i pavlefshëm.***

Dokumentacioni i shtypur në tre kopjeduhet të vendosen në një zarf të mbyllur me mbishkrimin **(Subvencionimi i OJQ-ve që ushtrojn aktivitete në fushën e kulturës në Komunën e Suharekës).**

Në pjesën e jashtme të zarfit duhet të shënohet **emri i thirrjes publike**, së bashku me **emrin e plotë të institucionit që financon**, **adresën e aplikuesit** dhe **shënimin *"Të mos të hapet para takimit të Komisionit Vlerësues"***

## KU TA DORËZONI APLIKIMIN?

**Aplikacionet dorëzohen në zyrën nr.1 Komuna e Suharekë, çdo ditë pune prej orës 800 – 1600.**

Do të konsiderohen për mbështetje financiare vetëm projektet që janë pranuar brenda afatit të paraparë me këtë ftese publike, dhe të cilat i përmbushin plotësisht kushtet e përcaktuara të ftesës publike

**DOKUMENTET E DOMOSDOSHME PËR APLIKIM PËR OJQ -Kulturore:**

1.Formulari I aplikacionit për projekt

2.Formulari për buxhet

3.Kopja e certificatës së regjistrimit të OJQ-së

4.Konfirmimin e xhirollogarisë bankare

5.Kopja e leternjoftimit valide për personin e autorizuar

6.Raporti financiar

**Dokumentet e nevojshme per aplikim mundë t’i shkarkoni në këtë link:**

<https://kk.rks-gov.net/suhareke/kulture/dokumente-per-aplikim/>